Pieni lehtevä maksasammal. Versot alustanmyötäisesti kasvavat tai kärjestä kohenevat, vihreät tai harvemmin ruskehtavat, läpikuultavat, epäsäännöllisesti harvahaaraiset. Kylkilehdet kaksiliuskaiset, pyöreähköt ja usein kouruiset, kiinnittyneet varteen lähes pitkittäin. Kärkiliuskat kolmiomaiset, ehytlaitaiset, tyvestä 3–6 solua leveät, yhden solun levyinen kärki yleensä 1–2 solun mittainen. Liuskojen kärjet taipuvat toisiaan vasten usein niin, että niiden välinen lovi on enemmän tai vähemmän puoliympyrämäinen, 20–35% lehden pituudesta. Vatsalehdet puuttuvat kasvullisilta versoilta. Naarassuojuslehdet (periketiaalilehdet) kaksiliuskaiset, ehytlaitaiset ja terävät, ehytlaitaiset tai kunkin liuskan reunassa yksi hammas. Verson kärkiin syntyy usein vaaleita itujyväsiä.
Kylkilehtien solut 20–30 um leveät ja (20) 25–35 (40) um pitkät, soluseinät yleensä melko paksut, solunurkat eivät juuri paksuuntuneet. Itujyväset yksisoluiset.
Pieninä laikkuina tai yksittäisversoina muiden sammalten seassa.
Muna- ja siittiöpesäkkeet eri kasveissa (dioikkinen laji), melko usein fertiili. Munapesäkkeet verson kärjessä, periantti lieriömäinen, kärjestä vahvasti pitkittäispoimuinen. Versonkärkien lehtilaidoissa syntyy yleisesti itujyväsiä.
Rahkapihtisammal viihtyy monenlaisilla kosteilla kasvupaikoilla, etenkin soilla ja rannoilla sekä kosteissa, varjoisissa metsissä.
Kasvaa etenkin kostealla turpeella ja lahopuulla, harvemmin rahkasammalilla.
Suomessa elää useita muitakin hyvin samannäköisiä pihtisammallajeja. Niiden lähempään tarkasteluun tarvitaan hyvä mikroskooppi, eikä varma lajinmääritys välttämättä aina onnistu senkään avulla. Metsät.
Pinkka e-learning: A Nordic bryophytes and lichens - Lejeunea-Oxyrrhynchium
Pinkka e-learning: A Nordic bryophytes and lichens - Campyliadelphus-Drepanocladus
Pinkka e-learning: A Nordic bryophytes and lichens - Encalypta-Kiaeria
Pinkka e-learning: IPS-154 Subarctic Habitats and Biota - Bryophytes
Cephalozia lunulifolia, Jungermannia lunulifolia, Cephalozia media
Creative Commons erkännande, icke-kommersiell 4.0